Α. ΦΟΡΟΛΟΓΙΚΕΣ ΕΝΙΣΧΥΣΕΙΣ

1. Συνθήκη περί ιδρύσεως της Ευρωπαϊκής Κοινότητας: Τίτλος VI, Κεφάλαιο 1, Κανόνες ανταγωνισμού

α) Ανεξάρτητα από τα οριζόμενα στα άρθρα 87 και 88 της Συνθήκης ΕΚ, για τις επιχειρήσεις που είχαν λάβει πιστοποιητικό μόνιμου επενδυτή σε μειονεκτικές περιοχές πριν από την 1η Ιουλίου 2003, η Ρουμανία δύναται να συνεχίσει να χορηγεί φορολογικές απαλλαγές δυνάμει του έκτακτου κυβερνητικού διατάγματος αριθ. 24/1998 για τις μειονεκτικές περιοχές, όπως τροποποιήθηκε:

- για 3 μειονεκτικές περιοχές (Brad, Valea Jiului, Bălan) μέχρι και την 31η Δεκεμβρίου 2008,

- για 22 μειονεκτικές περιοχές (Comăneşti, Bucovina, Altân Tepe, Filipeşti, Ceptura, Albeni, Schela, Motru Rovinari, Rusca Montană, Bocşa, Moldova Nouă-Anina, Baraolt, Apuseni, Ştei-Nucet, Borod Şuncuiuş-Dobreşti-Vadu Crişului, Popeşti-Derna-Aleşd, Ip, Hida-Surduc- Jibou-Bălan, Şărmăşag-Chiejd-Bobota, Baia Mare, Borşa Vişeu, Rodna) μέχρι και την 31η Δεκεμβρίου 2009,

- για 3 μειονεκτικές περιοχές (Cugir, Zimnicea, Copşa Mică) μέχρι και την 31η Δεκεμβρίου 2010,

υπό τις κατωτέρω προϋποθέσεις:

- οι κρατικές ενισχύσεις χορηγούνται για περιφερειακές επενδύσεις:

- η καθαρή ένταση της περιφερειακής αυτής ενίσχυσης δεν υπερβαίνει το 50 % καθαρού ισοδύναμου επιχορήγησης. Το ανώτατο αυτό όριο μπορεί να αυξηθεί κατά 15 ποσοστιαίες μονάδες για τις μικρομεσαίες επιχειρήσεις, υπό τον όρο ότι η καθαρή ένταση της ενίσχυσης δεν υπερβαίνει το 75 %,

- εάν η εταιρία δραστηριοποιείται στον τομέα της αυτοκινητοβιομηχανίας [4], η συνολική ενίσχυση δεν υπερβαίνει το 30 % των επιλέξιμων επενδυτικών δαπανών,

- η περίοδος υπολογισμού της ενίσχυσης η οποία περιλαμβάνεται βάσει των προαναφερομένων ανώτατων ορίων άρχεται στις 2 Ιανουαρίου 2003· οι ενισχύσεις για τις οποίες υποβλήθηκε αίτηση και οι οποίες ελήφθησαν βάσει κερδών που πραγματοποιήθηκαν πριν από την ημερομηνία αυτή δεν λαμβάνονται υπόψη για τον υπολογισμό,

- για τον υπολογισμό της συνολικής ενίσχυσης, λαμβάνονται υπόψη όλες οι ενισχύσεις που χορηγούνται στον δικαιούχο για επιλέξιμες δαπάνες, συμπεριλαμβανομένης της ενίσχυσης που χορηγείται στο πλαίσιο άλλων συστημάτων και ανεξάρτητα από το εάν η ενίσχυση χορηγείται από τοπικές, περιφερειακές, εθνικές ή κοινοτικές πηγές,

- οι επιλέξιμες δαπάνες ορίζονται βάσει των κατευθυντήριων γραμμών σχετικά με τις κρατικές ενισχύσεις περιφερειακού χαρακτήρα [5],

- οι επιλέξιμες δαπάνες που είναι δυνατόν να λαμβάνονται υπόψη είναι οι δαπάνες που πραγματοποιήθηκαν μεταξύ της 2ας Οκτωβρίου 1998 (δηλ. της ημερομηνίας έναρξης ισχύος του καθεστώτος βάσει του έκτακτου κυβερνητικού διατάγματος αριθ. 24/1998 για τις μειονεκτικές περιοχές) και της 15ης Σεπτεμβρίου 2004.

β) Η Ρουμανία υποβάλλει στην Επιτροπή:

- δύο μήνες μετά την ημερομηνία της προσχώρησης, στοιχεία σχετικά με την εκπλήρωση των προαναφερόμενων όρων,

- μέχρι το τέλος του Δεκεμβρίου 2010, στοιχεία σχετικά με τις επιλέξιμες επενδυτικές δαπάνες τις οποίες έχουν πράγματι αναλάβει οι δικαιούχοι σύμφωνα με το έκτακτο κυβερνητικό διάταγμα αριθ. 24/1998 για τις μειονεκτικές περιοχές, όπως έχει τροποποιηθεί, και σχετικά με τα συνολικά ποσά ενίσχυσης που έχουν λάβει οι δικαιούχοι, και

- εξαμηνιαίες εκθέσεις περί παρακολούθησης της χορηγούμενης στους δικαιούχους ενίσχυσης στην αυτοκινητοβιομηχανία.

2. Συνθήκη περί ιδρύσεως της Ευρωπαϊκής Κοινότητας: Τίτλος VI, Κεφάλαιο 1, Κανόνες ανταγωνισμού

α) Ανεξάρτητα από τα οριζόμενα στα άρθρα 87 και 88 της Συνθήκης ΕΚ, για τις επιχειρήσεις που έχουν υπογράψει εμπορικές συμβάσεις με τις διοικητικές υπηρεσίες Ζωνών Ελεύθερων Συναλλαγών πριν από την 1η Ιουλίου 2002, η Ρουμανία δύναται να συνεχίσει να χορηγεί απαλλαγές δικαιώματος χρήσης βάσει του Νόμου αριθ. 84/1992 για τις Ζώνες Ελεύθερων Συναλλαγών, όπως τροποποιήθηκε, μέχρι τις 31 Δεκεμβρίου 2011 υπό τους εξής όρους:

- οι κρατικές ενισχύσεις χορηγούνται για περιφερειακές επενδύσεις:

- η καθαρή ένταση της περιφερειακής αυτής ενίσχυσης δεν υπερβαίνει το 50 % καθαρού ισοδύναμου επιχορήγησης. Το ανώτατο αυτό όριο μπορεί να αυξηθεί κατά 15 ποσοστιαίες μονάδες για τις μικρομεσαίες επιχειρήσεις, υπό τον όρο ότι η καθαρή ένταση της ενίσχυσης δεν υπερβαίνει το 75 %,

- εάν η εταιρία δραστηριοποιείται στον τομέα της αυτοκινητοβιομηχανίας [6], η συνολική ενίσχυση δεν υπερβαίνει το 30 % των επιλέξιμων επενδυτικών δαπανών,

- η περίοδος υπολογισμού της ενίσχυσης η οποία περιλαμβάνεται βάσει των προαναφερομένων ανώτατων ορίων άρχεται στις 2 Ιανουαρίου 2003· οι ενισχύσεις για τις οποίες υποβλήθηκε αίτηση και οι οποίες ελήφθησαν βάσει κερδών που πραγματοποιήθηκαν πριν από την ημερομηνία αυτή δεν λαμβάνονται υπόψη για τον υπολογισμό,

- για τον υπολογισμό της συνολικής ενίσχυσης, λαμβάνονται υπόψη όλες οι ενισχύσεις που χορηγούνται στον δικαιούχο για επιλέξιμες δαπάνες, συμπεριλαμβανομένης της ενίσχυσης που χορηγείται στο πλαίσιο άλλων συστημάτων και ανεξάρτητα από το εάν η ενίσχυση χορηγείται από τοπικές, περιφερειακές, εθνικές ή κοινοτικές πηγές,

- οι επιλέξιμες δαπάνες ορίζονται βάσει των κατευθυντήριων γραμμών σχετικά με τις κρατικές ενισχύσεις περιφερειακού χαρακτήρα [7],

- οι επιλέξιμες δαπάνες που είναι δυνατόν να λαμβάνονται υπόψη είναι οι δαπάνες που πραγματοποιήθηκαν μεταξύ της 30ής Ιουλίου 1992 (δηλ. της ημερομηνίας έναρξης ισχύος του καθεστώτος βάσει του Νόμου αριθ. 84/1992 για τις Ζώνες Ελεύθερων Συναλλαγών) και της 1ης Νοεμβρίου 2004.

β) Η Ρουμανία υποβάλλει στην Επιτροπή:

- δύο μήνες μετά την ημερομηνία της προσχώρησης, στοιχεία σχετικά με την εκπλήρωση των προαναφερόμενων όρων,

- μέχρι το τέλος του Δεκεμβρίου 2011, στοιχεία σχετικά με τις επιλέξιμες επενδυτικές δαπάνες τις οποίες έχουν πράγματι αναλάβει οι δικαιούχοι σύμφωνα με τον Νόμο αριθ. 84/1992 για τις Ζώνες Ελεύθερων Συναλλαγών, όπως τροποποιήθηκε, και σχετικά με τα συνολικά ποσά ενίσχυσης που έχουν λάβει οι δικαιούχοι, και

- εξαμηνιαίες εκθέσεις περί παρακολούθησης της χορηγούμενης στους δικαιούχους ενίσχυσης στην αυτοκινητοβιομηχανία.

[4] Κατά την έννοια του Παραρτήματος Γ της ανακοίνωσης της Επιτροπής - Πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (ΕΕ C 70, 19.3.2002, σ. 8). Ανακοίνωση όπως τροποποιήθηκε τελευταία και δημοσιεύθηκε στην ΕΕ C 263, 1.11.2003, σ. 3.

[5] ΕΕ C 74, 10.3.1998, σ. 9. Κατευθυντήριες γραμμές όπως τροποποιήθηκαν τελευταία και δημοσιεύθηκαν στην ΕΕ C 258, 9.9.2000, σ. 5.

[6] Κατά την έννοια του Παραρτήματος Γ της ανακοίνωσης της Επιτροπής - Πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (ΕΕ C 70, 19.3.2002, σ. 8). Ανακοίνωση όπως τροποποιήθηκε τελευταία και δημοσιεύθηκε στην ΕΕ C 263, 1.11.2003, σ. 3.

[7] ΕΕ C 74, 10.3.1998, σ. 9. Κατευθυντήριες γραμμές όπως τροποποιήθηκαν τελευταία και δημοσιεύθηκαν στην ΕΕ C 258, 9.9.2000, σ. 5.

--------------------------------------------------